ლატერალური ხიდის სინდრომი

ლატერალური ხიდის სინდრომი (ასევე ცნობილი, როგორც მარი-ფოიქსის სინდრომი) — ბაზილარული არტერიის მაპერფორირებელი ტოტების, ნათხემის წინა ქვედა არტერიის ან მისი ტოტების დაზიანებით გამოწვეული ხიდის ლატერალური (გარეთა) ნაწილის ინფარქტი. კლინიკური გამოვლინებები მოიცავს დაზიანების მხარეს (იფსილატერალურ) ატაქსიას, სახის ჰიპოესთეზიასა და სისუსტეს, ნისტაგმს, ხოლო საპირისპირო მხარეს (კონტრალატერალურად) - სხეულის ჰიპოესთეზიას. ასევე აღინიშნება სმენის დაქვეითება. მაგნიტურ-რეზონანსულ გამოსახულებაზე აღინიშნება ინფარქტის კერა ხიდის ლატერალურ ნაწილში.

 რესურსები ინტერნეტში 

 Lateral pontine syndrome - Radiopaedia

კატეგორია:ნერვული სისტემის დაავადებები